Stoya

She ben-aghteyr pornograafagh, craishteyder, as screeudeyr Americaanagh ee Stoya (ruggit er 15 Mean Souree 1986). Ghow ee toshiaght rish e coorse-bea 'sy phornograafaght 'sy vlein 007 'sy reayn pornograafaght chaghlaaee, as veih 2009 t'ee er ny obrraghey ayns meanyn neu-phornograafagh, goaill stiagh y straih fansee lesbeeagh Dagger Kiss veih'n vlein 2016. Veih 2019, t'ee er ny cho-screeu yn colloo keintys "How to Do It" da Slate fo'n fo-linney Jessica Stoya.

Bea leah
Va Stoya ruggit ayns Wilmington, Carolina Hwoaie lesh ayr Albinagh as moir Herbagh. V'ee enmyssit Jessica lurg Jessica Savitch. Myr paitçhyey, v'ee geearree ve ny daunseyr, as ghow ee toshiaght rish lessoonyn daunse as ee tree bleeaney d'eash. Hooar ee e ynsagh 'sy thie as hooar ee e keim scoill ard roish my ren ee roshtyn shey bleeaney jeig d'eash. Er-yn-oyr dy row yn ayr eck gobbraghey 'sy ÇF, va raad foshlit j'ee da'n lectraneaghys as da cullee ghammanyn as, lesh cooney yn raad shen, ren ee lhiasaghey yn graih eck da'n çhaghnoaylleeaght.

Erreish j'ee scughey da Philadelphia, ren ee frastyl er claare houree ec UArts. Tra v'ee ayn, ren ee obbraghey myr scrudeyr, rheynneyder duillageenyn, as myr daunseyr go-go. Chloie ee ayns feeshanyn kiaullee eigsoylagh agh, er lhee, she feeshanyn kiaullee nagh beagh ry-chlashtyn ec y chooid smoo jeh sleih. Ayns Boaldyn 2009, dooyrt Stoya dy row ee garraghey veih Philadelphia dys Los Angeles ayns fouyr y vlein shen.

Coorse bea
Pornograafaght
Hoshee Stoya shassoo da jallooyn da sleih aasit son carrey lhee, red chur ee rish craishtey as obbraghey da ynnydyn-eggey an-ghraagh caghlaaee. Reih ee yn ennym ardan eck as eh bunnit er aagherrid yn ennym neu-phoosee lesh y mwarree Herbagh as chur ee eh fo cowrey keirdey 'sy vlein 2009.

Va Stoya taishbynit ayns daa obbyr DVD da Razordolls, as chloie ee paartyn cameo neu-chomyssagh and daa enmys lesh Vivid Alt roish my ren Digital Playground cur eam urree as treealtys cloie ayns reayrtys lesbeeagh marish Sophia Santi. Cha daghyr yn obbyr shen agh, ayns Luanistyn 2007, ren ee çheet quail ynnydee veih Digital Playground chur feysht y chomyssey marish cloiederyn firryn j'ee. Lurg smooinaght howshit, choard Stoya rish.

Ayns Jerrey Fouyir 2007, ren Stoya fo-screeu lesh Digital Playground ayns coardailys tree bleeaney. Ta Stoya coontit myr y chied doodee coardailys 'sy phornograafaght chaghlaaee rieau. She Stoya Video Nasty va'n chied reayrtys ren ee glackey daue (er n'yrjaghey er y chishtey DVD myr y chied ard-fillym raad t'ee cloie ayns comyssey hetracheintyssagh), agh she Jack's POV 9 va'n chied fillym va skeayllit magh lesh y cholught.

'Sy vlein 2012, va Stoya enmyssit lesh CNBC myr nane jeh'n 12 ven-aghteyr pornograafagh smoo mianit.

Ga dy row Stoya fo coardailys liehlagh lesh Digital Playground,hooar y stiureyder John Stagliano veih Evil Angel "kied er lheh" 'sy vlein 2013 son ish dy cheau stiagh ayns fillym eiyrtyssagh y straih fillym da sleih aasit, Voracious. 'Sy vlein 2014, daag ee Digital Playground as ren ee jeeraghey er e coorse bea myr stiureyder. Chur ee e argid hene rish, as stiur ee, e kied fillym ayns Toshiaght Arree 2014. Er 4 Mayrnt 2014, chroo Stoya as Kayden Kross yn ynnyd-eggey pornograafagh "eeck-rere-reayrtys" TRENCHCOATx. Cur liorish e paart myr shellooder yn ynnyd-eggey, ren Stoya cloie as stiurey shirtanse jeh ny filmyn ayn. 'Sy vlein 2018, ren Stoya shiaulley yn ynnyd-eggey zerospaces.com lesh e parteeas dellal, y fer aitt Mitcz Marzoni.

Cloie ard-stroo

'Sy vlein 2009, chloie Stoya 'sy chied halee fillym neu-anghraagh eck myr Kamikazi Shegun 5000 'sy fillym giare "The Kingpin of Pain" da'n feailley fillym 48 Hour Film Project.

Chloie Stoya myr nane jeh ny preeu-aghteyryn 'sy straih fansee lesbeeagh Dagger Kiss 'sy vlein 2016.

Ayns Toshiaght Arree 2018, chloie Stoya 'sy fillym far-skeealaght heanse Serbagh A.I. Rising (ta enmyssit Ederlezi Rising chammah) ayns paart yn android, Nimani, er mishoon spoar marish shiaulteyr rollageagh va cloiet lesh yn aghteyr Sloveanagh Sebastian Cavazza. Ta'n piyr jeu çheet dy ve kianglt dy romansagh ry-cheilley tra ta'n shiaulteyr rollageagh smooinaghtyn dy vel red dooinidagh çheusthie jeh'n chumraag android echey.

Ta Stoya er ny chloie ayns daa chloie ardan Off Broadway lesh Dean Haspiel: Harakiri Kane (Die! Die, Again!) (2017) as The Last Bar at the End of the World (2018).

Screeudeyrys
Ta Stoya er ny screeu collooyn coyrle keintys da Slate, Vice, The Verge, as Refinery29. Da'n cholloo ayns Slate, "How To Do It", t'ee gymmydey yn fo-linney Jessica Stoya. T'ee er ny hoilshaghey peeshyn ayns The New York Times, New Statesman, Esquire, as The Guardian, chammah as art ayns Porn Studies, jurnyl ard-scoillaragh baghtit lesh sleih cosoylagh. Hoilshee ee e chied lioar 'sy vlein 2018 – ta enmyssit Philosophy, Pussycats, and Porn – çhaglym dy hraaghtyn persoonagh as cremeydagh.

Bea phersoonagh
Ta Stoya er ny chur bwooise da scansh y voggyley sheshoil 'sy choorse bea eck; v'ee feer vio er MySpace, Twitter, Tumblr, as forymyn eddyr-voggyl eigsoylagh.

Ayns Mean Souree 2009, v'eh fogrit magh dy row ee sooraghey marish Marilyn Manson, agh ny s'anmee ren ad scarrey veih my cheilley kyndagh rish skedjal turryssagh Manson. Ny s'anmee, va sooree eddyr ee as yn aghteyr pornograafagh James Deen feie shiartanse dy vleeantyn. 'Sy vlein 2015, ren Stoya fogrey magh noi'n phobble dy ren eh eginaghey urree, as screeu ee er Twitter:



Ren Deen jiooldey lhiassaghyn Stoya, as dooyrt eh dy nee lhiassaghyn "foalsey as caartagh" v'ad. Lurg y tweet lesh Stoya, hie hoght mraane elley noi'n phobble as lhiassaghyn soiaghey as egin oc noi Deen, choud's haink Stoya dy ve ny targaid jeh'n tranlaase er-linney. Ren shiartanse dy heyrlannyn fillym da sleih aasit giarrey nyn gianglaghyn rish Deen, as ren yn ynnyd-eggey The Frisky cur jerrey rish y cholloo echey.

Cooid-chlouit reiht



Aundyryn as enmyssaghtyn
 Blein Sharmanys Eiyrtys Aundyr Obbyr2008Eroticline Award Y Noanee Americaanagh Share —2009Aundyryn AVN Y Rolteen Noa Share— Reayrtys Comyssey Possanagh Doodeeyn Ynrican ShareCheerleadersAundyr XBIZ Rolteen Noa yn Vlein—Aundyr XRCO  Rolteen Noa—2012Aundyryn AVN Reayrtys Comyssey smoo Cannooagh (Aundyr Baanreydagh) Babysitters 2Reayrtys Comyssey Guilley/Doodee ShareTop GunsReayrtys Comyssey Towlley Dooblagh ShareBad Girls 5Reayrtys Comyssey Possanagh ShareTop GunsReayrtys Comyssey Possanagh ShareBabysitters 2Aundyryn XBIZAsh-chloieder y Vlein—Cloie Co-hassooagh y Vlein: BwoirrinFighters 2013Aundyr XBIZY Skeaylley FeeynaidBad Girls 7 2014Aundyr XBIZ Reayrtys Comyssey Share - Ard-fillymCode of HonorReayrtys Share - Ard-fillymBridesmaidsRolteen Tessenagh y Vlein—Aundyryn AVN Reayrtys Comyssey Thoanney ShareCode of Honor Reayrtys Comyssey Possanagh ShareBridesmaids Y Ven-aghteyr Co-hassooagh ShareCode of Honor Rolteen Ard-stroo yn Vlein— 2015 Aundyryn AVNReayrtys Comyssey Doodee/Doodee ShareVoracious: Season Two, Volume OneY Reih Rolteen Bwoirrin (Aundyr Baanreydagh)—Rolteen ny Meanyn Sheshoil (Aundyr Baanreydagh)—Rolteen Ard-strooanagh y Vlein—Y Reayrtys Comyssey smoo Ro-ghaaneyVoracious: Season Two, Volume OneAundyryn XBIZY Ben-aghteyr Share - Ard-fillymVoracious: Season Two, Volume FourY Reayrtys Share - Ard-fillymVoracious: Season Two, Volume ThreeRolteen Tessenagh y Vlein— 2016 Aundyryn AVNY Ven-aghteyr Co-hassooagh ShareScrewing Wall Street: The Arrangement Finders IPORolteen ny Meanyn Sheshoil (Aundyr Baanreydagh)—Rolteen Ard-stroo yn Vlein—Aundyryn XBIZY Reayrtys Share - Doodeeyn YnricanFluid 3Rolteen Tessenagh y Vlein—Stiureyder y Vlein - Skeaylley Neu-ardfillymGraphic Depictions 2018FEST Beograd Y Ven-aghteyr ShareEderlezi Rising 2019Aundyr XBIZ Y Ven-aghteyr Share - Skeaylley Doodeeyn YnricanXBIZ Award Winners. Xbizawards.com. Jerrey Geuree 2019.Talk Derby to MeAundyryn AVN Y Reayrtys Comyssey Doodee/Doodee ShareTalk Derby To MeY Ben-aghteyr Co-hassooagh ShareTalk Derby To MeVentyr Ard-stroo yn Vlein

Imraaghyn

Kianglaghyn magh





 "From Barbie Doll to Razordoll: The Sexual Shift in Porn" lesh Lauren Mayberry, The Skinny, 30 Jerrey Souree 2009.

 Co-akin Pod-scaalheaney ec Adult DVD Talk
 Co-akin marish Stoya (05:12) bentyn rish "A.I. Rising"; (1:21)

Ronney:Ruggyryn 'sy vlein 1986
Ronney:Feallee vio
Ronney:Aghteyryn pornograafagh bwoirrin Americaanagh
Ronney:Aghteyryn ardan bwoirrin Americaanagh
Ronney:Aghteyryn ardan bwoirrin Serbagh
Ronney:Aghteyryn çhellveeish bwoirrin Americaanagh
Ronney:Aghteyryn çhellveeish bwoirrin Serbagh
Ronney:Aghteyryn fillym bwoirrin Americaanagh
Ronney:Aghteyryn fillym bwoirrin Serbagh
Ronney:Aghteyryn ass Carolina Hwoaie
Ronney:Craishteyderyn an-ghraagh bwoirrin Americaanagh
Ronney:Craishteyderyn ass Carolina Hwoaie
Ronney:Screeudeyryn blog bwoirrin Americaanagh
Ronney:Screeudeyryn neu-farskeealaght bwoirrin Americaanagh
Ronney:Colloonee woirrin Americaanagh
Ronney:Colloonee cheintys Americaanagh
Ronney:Screeudeyryn ass Carolina Hwoaie
Ronney:Cosneyderyn Aundyr AVN
Ronney:Cosneyderyn Aundyr XMA
Ronney:Cosneyderyn Aundyr XRCO
Ronney:Americaanee jeh sluight Albinagh
Ronney:Americaanee jeh sluight Serbagh
Ronney:Feallee ass Wilmington, Carolina Hwoaie
Ronney:Eebyrtee Americaanagh 'sy Terb
Ronney:Pornograafaght chaghlaaee